Etter attentatet mot Hitler 20. juli 1944, ble det satt opp en spesialavdeling innen Gestapo som arresterte og avhørte alle som kunne tilhøre motstandsbevegelsen. Delp ble arrestert i München 28. juli, selv om han ikke skal ha vært involvert i selve attentatet. Delp ble overført til et fengsel i Berlin, hvor han i hemmelighet leste messe og skrev om åndelige tema som ble smuglet ut før rettssaken mot ham kom opp.